8. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 321 της 3 Απρ. /4 Μαΐου 1965 (ΦΕΚ Α΄ 79) Περί ιδρύσεως και μετονομασίας εργαστηρίων εν τω Ε.Μ. Πολυτεχνείω. Έχοντες υπ’ όψει: 1)το άρθρ. 40 παρ. 1 του Α.Ν. 1477/1938, 2)την υπ’ αριθ. 29261/3.3.1964 (ΦΕΚ 83, τ. Β΄) απόφασιν του Προέδρου της Κυβερνήσεως και Υπουργού Εθνικής Παιδείας και Θρησκευμάτων και 3)την υπ’ αριθ. 38/1965 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, στηριζομένη εις ομοίαν της Συνελεύσεως των καθηγητών του Εθν. Μ. Πολυτεχνείου, διατυπωθείσαν κατά την Συνεδρίαν αυτής της 29.5.1964 και εις σύμφωνον γνώμην της Διαχειριστικής Επιτροπής του Ιδρύματος (Συνεδρια 17.12.1964), απεφασίσαμεν και διατάσσομεν: Άρθρ.1.-Ιδρύονται εν τω Ε.Μ. Πολυτεχνείω και εις βάρος της ιδιαιτέρας περιουσίας αυτού τα κάτωθι εργαστήρια και σπουδαστήρια προστιθέμενα εις τα δια του άρθρου μόνου του υπ’ αριθ. 132 Β.Δ. 17/22.2.1962 ιδρυθέντα τοιαύτα. Εργαστήρια: Α΄. Δια την Σχολήν Πολιτικών Μηχανικών: 1)Λιμενικών Έργων. 2)Μεταλλικών Κατασκευών. Β΄. Δια την Σχολήν Μηχανολόγων - Ηλεκτρολόγων: 1)Πυρηνικής Τεχνολογίας. Γ΄. Δια την Σχολήν Αγρονόμων και Τοπογράφων Μηχανικών: 1)Τοπογραφίας. Σπουδαστήρια: Α΄. Δια την Σχολήν Αρχιτεκτόνων: 1)Πολεοδομικών Ερευνών. Άρθρ.2.-Το δια του ανωτέρω υπ’ αριθ. 132 Β.Δ/τος ιδρυθέν Εργαστήριον Ανοργάνου Χημείας, υπαγόμενον εις απάσας τας Σχολάς του Ε.Μ. Πολυτεχνείου, μετονομάζεται εις Εργαστήριον Γενικής Χημείας. Εις τον Ημέτερον επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 